.td_uid_2_61ec6a6970146_rand.td-a-rec-img{text-align:left}.td_uid_2_61ec6a6970146_rand.td-a-rec-img img{margin:0 auto 0 0} "Il-familja tfisser kollox għalija. Minn mindu sirt missier il-familja tfisser iżjed," jgħid Richard Micallef li huwa fost it-22 semi finalist ta' The Malta Eurovision Song Contest bil-kanzunetta Hey Little. Richard jgħid li llum jifhem aktar is-sagrifiċji li għamlu l-ġenituri tiegħu għal uliedhom. "M'għandhiex idea kif ommi kienet tkampa b'erba' wlied," jgħid Richard li llum il-ġurnata huwa missier ta' tnejn. Waqt li tkellem ma' newsbook.com.mt Richard saħaq li l-Malta Eurovision Song Contest jibqa' l-ikbar pjattaforma u għalih huwa aktar speċjali din is-sena li se jkun qed ikanta kanzunetta dedikata għal uliedu Ela u Benjamin, fejn hu qed jgħaddilhom messaġġ li se jkunu dejjem għalihom. Filwaqt li Ela hija tifla mqarba u nkejjuża, Benjamin, li għad għandu tliet snin huwa awtistiku. Richard jgħid li filwaqt li hemm bosta li jaraw l-awtiżmu bħala diżabilità, għalih u għal martu Raisa, l-awtiżmu ta' binhom huwa rigal. Richard jispjega li filwaqt li Benjamin għadu ftit lura fil-kommunikazzjoni, akkademikament it-tifel huwa avvanżat. Segwi l-intervista sħiħa: Richard, li huwa mużiċist full time, kien irrappreżenta lil Malta fil-Eurovision Song Contest fl-2014 meta bħala Firelight pparteċipaw bil-kanzunetta Coming Home. Kien grazzi għall-parteċipazzjoni tagħhom fil-Eurovision Song Contest li huma taw bosta kunċerti fil-Ġermanja u fl-Awstrija u anke ħadu sehem f'avvenimenti kbar f'Malta. Aqra wkoll: Richard Micallef b'kanzunetta għal uliedu fil-Malta Eurovision Għal din is-sena Richard se jkompli jimpenja ruħu fil-mużika fil-kitba ta' kanzunetti għalih u għal ħaddieħor. Madanakollu il-prijorità hi li hu u martu jkunu l-aqwa ġenituri possibbli għal uliedhom Ela u Benjamin. Ara l-vidjow bil-lirika tal-kanzunetta ta' Hey Little: Filmati: TVM, eurovision.tv u YouTube Ritratti uffiċjali tal-kantanti: Public Broadcasting Services (PBS) Muntaġġ: Viktoria Nikolla Intervista: Frederick Zammit Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ec6a6970b48_rand.td-a-rec-img{text-align:left}.td_uid_3_61ec6a6970b48_rand.td-a-rec-img img{margin:0 auto 0 0}